Biomedicininių (ne komercinių) tyrimų

organizavimo ir vykdymo Lietuvos sveikatos

mokslų universiteto ligoninėje Kauno klinikose

tvarkos aprašo

Priedas Nr. 3

**KONFIDENCIALUMO PASIŽADĖJIMAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vardas, pavardė)* **Lietuvos sveikatos mokslų universiteto ligoninėje Kauno klinikose** bei jų filialuose veikiančio pagal bendradarbiavimo sutartį

**1. Suprantu, kad:**

1.1. Kauno klinikose bei jų filialuose (toliau – Kauno klinikos) susipažinsiu su duomenimis, kurie negali būti atskleisti ar perduoti neįgaliotiems asmenims ar institucijoms;

1.2. Konfidencialia ir neatskleistina kitiems asmenims, institucijoms informacija yra laikoma visa informacija (gauta/sužinota bet kokia forma: rašytine, žodine ar vaizdine), kurią sužinosiu ir kuri priklauso Kauno klinikoms ir kurią Kauno klinikos yra įsipareigojusios saugoti, taip pat informacija kuri turi vertę dėl to, kad jos nežino tretieji asmenys ir kad ji negali būti laisvai prieinama tretiesiems asmenims;

1.3. Visa informacija apie paciento buvimą sveikatos priežiūros įstaigoje, gydymą, sveikatos būklę, diagnozę, prognozes, taip pat visa kita asmeninio pobūdžio informacija apie pacientą turi būti laikoma konfidencialia. Ši informacija išlieka konfidenciali ir po paciento mirties;

1.4. Draudžiama perduoti neįgaliotiems asmenims slaptažodžius ir kitą informaciją, leidžiančią programinėmis ir techninėmis priemonėmis sužinoti duomenis ar kitaip sudaryti sąlygas susipažinti su jais;

1.5. Už netinkamą duomenų tvarkymą ir atskleidimą man gali būti taikoma Lietuvos Respublikos teisės aktuose numatyta atsakomybė.

**2. Įsipareigoju:**

2.1. Saugoti duomenų paslaptį, kuri apima:

2.1.1. pacientų sveikatos ir kitus jų duomenis, įskaitant, bet neapsiribojant asmens kodą, vardą, pavardę, gyvenamą vietą, asmenines jų ir jų šeimos narių gyvenimo aplinkybes ir kt.;

2.1.2. bet kokią informaciją apie Kauno klinikų darbuotojus, įskaitant, bet neapsiribojant, jų asmens duomenis, darbuotojų atlyginimo bei skatinimo sistemas ar programas;

2.1.3. bet kokią kitą viešai neskelbtą ar neskelbtiną informaciją apie bet kokius kitus Kauno klinikų veiklos aspektus, galinčius turėti neigiamos įtakos Kauno klinikų finansiniams rodikliams, plėtrai, konkurencingumui ir pan., jei tokia informacija būtų atskleista. Jeigu kyla bet kokių abejonių dėl to, ar informacija yra konfidenciali, su tokia informacija elgiamasi kaip su konfidencialia tol, kol įsitikinama, kad tokia informacija nėra konfidenciali.

2.2. Tvarkyti duomenis vadovaudamasis Lietuvos Respublikos įstatymais ir kitais teisės aktais;

2.3. Neatskleisti, neperduoti ir nesudaryti sąlygų įvairiomis priemonėmis susipažinti su tvarkoma informacija nė vienam asmeniui, kuris nėra įgaliotas naudotis šia informacija tiek įstaigos viduje, tiek už jos ribų;

2.4. Pranešti savo vadovui apie bet kokią įtartiną situaciją, kuri gali kelti grėsmę duomenų saugumui;

2.5. Pateiktus dokumentus saugoti ir laikyti tokiu būdu, kad tretieji asmenys neturėtų galimybės su jais susipažinti ar pasinaudoti, nepasilikti jokių patikėtų dokumentų kopijų.

2.6. Laikytis Lietuvos Respublikos asmens duomenų teisinės apsaugos, Pacientų teisų ir žalos sveikatai atlyginimo įstatymų, Europos parlamento ir Tarybos reglamento (ES) 2016/679 2016 m. balandžio 27 d. dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei kitų duomenų apsaugą reglamentuojančių teisės aktų reikalavimų.

**3**. **Žinau, kad:**

3.1. Už šio pasižadėjimo nesilaikymą ir asmens duomenų teisinę apsaugą reglamentuojančių teisės aktų reikalavimų pažeidimą turėsiu atsakyti pagal galiojančius Lietuvos Respublikos teisės aktus;

3.2. Asmuo, patyręs žalą dėl neteisėto duomenų tvarkymo arba kitų duomenų valdytojo ar duomenų tvarkytojo veiksmų ar neveikimo, turi teisę reikalauti atlyginti jam padarytą turtinę ar neturtinę žalą;

3.3. Duomenų valdytojas, duomenų tvarkytojas arba kitas asmuo, atlyginantis asmeniui padarytą žalą, patirtą nuostolį išreikalauja įstatymų nustatyta tvarka iš tyrėjo, dėl kurio kaltės atsirado žala.

|  |  |  |
| --- | --- | --- |
|  |  |  |
| *(Tyrėjo parašas ir data)* |  | *(Tyrėjo vardas ir pavardė)* |